CELEX: 32016R0263
Language: fi
Date: 2016-02-25 00:00:00
Title: Komission asetus (EU) 2016/263, annettu 25 päivänä helmikuuta 2016, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse elintarvikeryhmän 12.3 ”Etikat” otsikosta (ETA:n kannalta merkityksellinen teksti)

26.2.2016   
            
            
               FI
            
            
               Euroopan unionin virallinen lehti
            
            
               L 50/25
            
         KOMISSION ASETUS (EU) 2016/263,
   annettu 25 päivänä helmikuuta 2016,
   Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse elintarvikeryhmän 12.3 ”Etikat” otsikosta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Kyseinen luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
         
               (3)
            
            
               Unionin luettelo elintarvikelisäaineista laadittiin niiden elintarvikelisäaineiden perusteella, joiden käyttö elintarvikkeissa on sallittua Euroopan parlamentin ja neuvoston direktiivin 94/35/EY (3), Euroopan parlamentin ja neuvoston direktiivin 94/36/EY (4) ja Euroopan parlamentin ja neuvoston direktiivin 95/2/EY (5) mukaisesti, sen jälkeen kun oli varmistettu, että elintarvikelisäaineet ovat asetuksen (EY) N:o 1333/2008 6, 7 ja 8 artiklan mukaisia. Unionin luettelo sisältää elintarvikelisäaineet sen mukaan, mihin elintarvikeryhmiin niitä voidaan lisätä.
            
         
               (4)
            
            
               Unionin luettelon D osassa elintarvikeryhmä 12 kattaa suolat, mausteet, keitot, kastikkeet, salaatit ja proteiinituotteet, ja siihen sisältyy alaryhmä 12.3 – Etikat. Unionin luettelon E osassa esitetään seuraavat sallitut lisäaineet elintarvikeryhmän 12.3 osalta: I ryhmän lisäaineet sokerikulöörit (E 150a–d) ja rikkidioksidi – sulfiitit (E 220–228) ainoastaan käymisetikassa.
            
         
               (5)
            
            
               Etikkahappoa (käytetään myös elintarvikkeiden lisäaineena E 260), kun sitä on laimennettu vedellä (4–30 tilavuusprosenttia), voitaisiin käyttää elintarvikkeena tai elintarvikkeen ainesosana samalla tavalla kuin maatalousperäistä etikkaa.
            
         
               (6)
            
            
               Joissakin jäsenvaltioissa ainoastaan maataloustuotteiden käymisestä saatuja etikoita saa kutsua nimityksellä ”etikat”. Muissa jäsenvaltioissa sekä vedellä laimennetusta etikkahaposta saatuja tuotteita että maataloustuotteiden käymisestä saatuja etikoita saa pitää kaupan nimityksellä ”etikka”.
            
         
               (7)
            
            
               Lisäaineita käsittelevien jäsenvaltioiden hallitusten asiantuntijoiden työryhmän keskusteluista on seurannut, että laimennetun etikkahapon ja maatalousperäisten etikoiden elintarvikelisäaineille on olemassa vastaavanlainen teknologinen tarve. Sen vuoksi on aiheellista tarkistaa elintarvikeryhmän 12.3 ”Etikat” otsikkoa sen täsmentämiseksi, että ryhmään sisältyy ihmisravinnoksi soveltuva laimennettu etikkahappo (laimennettu vedellä 4–30 tilavuusprosenttiin), jotta varmistetaan avoimuus ja oikeusvarmuus siltä osin kuin on kyse elintarvikelisäaineiden käytöstä kyseisissä elintarvikkeissa.
            
         
               (8)
            
            
               Euroopan elintarviketurvallisuusviranomaisen, jäljempänä ’elintarviketurvallisuus-viranomainen’, kattava eurooppalainen elintarvikekulutustietokanta (Comprehensive European Food Consumption Database) (6) tarjoaa tietoa elintarvikkeiden kulutuksesta Euroopan unionissa. Tilastoihin sisältyvät maatalousperäisten etikoiden elintarvikekulutusta koskevat tiedot, jotka otetaan huomioon, kun elintarviketurvallisuusviranomainen suorittaa altistumisen arvioinnin. Koska laimennettua etikkahappoa käytetään samalla tavalla kuin maatalousperäistä etikkaa, ei ole odotettavissa, että elintarvikeryhmän 12.3 otsikkoa koskevalla ehdotetulla muutoksella olisi vaikutusta kyseisessä elintarvikeryhmässä käytettäväksi sallituille lisäaineille altistumiseen.
            
         
               (9)
            
            
               Komissio pyytää asetuksen (EY) N:o 1331/2008 3 artiklan 2 kohdan nojalla elintarviketurvallisuusviranomaiselta lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen. Koska laimennetun etikkahapon sisällyttäminen elintarvikeryhmään 12.3 unionin elintarvikelisäaineiden luettelon E ja D osassa on sellainen kyseisen luettelon ajantasaistus, jolla ei todennäköisesti ole vaikutusta ihmisten terveyteen, elintarviketurvallisuusviranomaiselta ei ole tarpeen pyytää lausuntoa.
            
         
               (10)
            
            
               Asetuksen (EY) N:o 1333/2008 liitettä II olisi sen vuoksi muutettava.
            
         
               (11)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 16.
   
      (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
   
      (3)  Euroopan parlamentin ja neuvoston direktiivi 94/35/EY, annettu 30 päivänä kesäkuuta 1994, elintarvikkeissa käytettäväksi tarkoitetuista makeutusaineista (EYVL L 237, 10.9.1994, s. 3).
   
      (4)  Euroopan parlamentin ja neuvoston direktiivi 94/36/EY, annettu 30 päivänä kesäkuuta 1994, elintarvikkeissa käytettäväksi tarkoitetuista väriaineista (EYVL L 237, 10.9.1994, s. 13).
   
      (5)  Euroopan parlamentin ja neuvoston direktiivi 95/2/EY, annettu 20 päivänä helmikuuta 1995, elintarvikkeiden muista lisäaineista kuin väri- ja makeutusaineista (EYVL L 61, 18.3.1995, s. 1).
   
      (6)  http://www.efsa.europa.eu/en/datexfoodcdb/datexfooddb.htm
   
      LIITE
      D ja E osassa asetuksen (EY) N:o 1333/2008 elintarvikeryhmää 12.3 koskeva liite II korvataan seuraavasti:
      
         
                     ”12.3
                  
                  
                     Etikat ja laimennettu etikkahappo (laimennettu vedellä 4–30 tilavuusprosenttiin)”